text: Nú skulu enn fleiri íbúðir byggjast á Argjum
text: #000001
text: Tórshavnar kommuna hevur nú lýst trý øki aftrat til íbúðar- og raðhúsabygging oman fyri Argjahamar
text: #000002
text: Tórshavnar kommuna hevur nú lýst trý øki aftrat oman fyri Argjahamar til sølu til byging av ávíkavist íbúðum og raðhúsum, og freistin at lata inn tilboð upp á lendini er 25. Oktober í ár.
text: #000003
text: Tórshavnar kommuna hevur gjørt eina heildarætlan fyri part av matrikli 256 oman fyri Argjahamar, og í vár beyð Tórshavnar kommuna fyrsta økið út til bygging av íbúðarhúsum.
text: #000004
text: Í summar varð næsta økið boðið út til bygging av íbúðarhúsum við vinnuligum virksemi í niðaru hæddunum, og nú verður so farið undir at bjóða út trý øki aftrat.
text: #000005
text: Talan er um eitt øki til íbúðarbygging, sum er 2571 fermetrar, og tvey øki til raðhúsabygging, sum tilsamans eru 8073 fermetrar til støddar.
text: #000006
text: Meira er at lesa um økini og útboðið á heimasíðuni hjá Tórshavnar kommunu.
text: #000007